રંજના : આથી જ મનુભાઈ, આપના સાહિત્યને પીછાણનારાઓ કહે છે કે મનુભાઈ જેવા સાચા ઇતિહાસ અને ધર્મના ભાષ્યકાર દરેક ધર્મના અનુયાયીઓને યુગે યુગે સાંપડ્યા હોત તો જે તે ધર્મનો સવળો અર્થ લોકની સમજમાં આવ્યો હોત અને ધર્મ કે સંસ્કૃિતને નામે થતાં દુષ્કૃત્યો થવાનો સવાલ જ ઊભો ન થયો હોત. ખેર, આપે ધર્મ દર્શનમાં પણ ચંચુપાત કરીને ધર્મચક્ર પ્રવર્તન, ભગવાન બુદ્ધ અને તેમનો ધર્મસંદેશ, મધ્યકાલીન સંતોનો સાંસ્કૃિતક ફાળો, મધ્યે મહાભારત, મહાભારતનો મર્મ, રામાયણનો મર્મ, યુધિષ્ઠિરનું સ્વર્ગારોહણ અને મંગલ કથાઓ જેવાં રસાળ પુસ્તકોનો થાળ ધર્યો છે.